**GODIŠNJI IZVJEŠTAJ O IZVRŠENJU PRORAČUNA OPĆINE ČAGLIN ZA 2020. GODINU**

Prema odredbama Pravilnika o polugodišnjem i godišnjem izvještaju o izvršenju proračuna (NN br.24/13, 102/17) godišnji izvještaj o izvršenju Proračuna Općine Čaglin sadrži:

1. Opći dio proračuna koji čini Račun prihoda i primitaka, Račun rashoda i izdataka i Račun financiranja

2. Posebni dio proračuna po organizacijskoj i programskoj klasifikaciji, te razini odj. ekonom. klasifikaciji

3. Izvještaj o zaduživanju na domaćem i stranom tržištu novca i kapitala,

4 .Izvještaj o korištenju proračunske zalihe,

5. Izvještaj o danim jamstvima i izdacima po danim jamstvima,

6. Obrazloženje ostvarenja prihoda i primitaka, rashoda i izdataka.

1. OPĆI DIO PRORAČUNA

Opći dio Proračuna sadrži:

- Sažetak A. Račun prihoda i rashoda i B. Račun financiranja

- Račun prihoda i rashoda po ekonomskoj klasifikaciji i raspoloživa sredstva iz prethodnih godina

- Račun prihoda i rashoda po izvorima financiranja

- Račun prihoda i rashoda po funkcijskoj klasifikaciji

- Račun financiranja po ekonomskoj klasifikaciji

2. POSEBNI DIO PRORAČUNA

- Izvršenje proračuna po organizacijskoj klasifikaciji

- Izvršenje proračuna po programskoj klasifikaciji

3. IZVJEŠTAJ O ZADUŽIVANJU NA DOMAĆEM I STRANOM TRŽIŠTU U NOVCA I KAPITALA

Općina Čaglin nije imala zaduživanja .

4. IZVJEŠTAJ O KORIŠTENJU PRORAČUNSKE ZALIHE

U navedenom razdoblju proračunske zalihe nije bilo i nije korištena.

5. IZVJEŠTAJ O DANIM JAMSTVIMA I IZDACIMA PO DANIM JAMSTVIMA

U navedenom razdoblju općina nije davala jamstva.

6. OBRAZLOŽENJE OSTVARENJA PRIHODA I PRIMITAKA, RASHODA I IZDATAKA ZA 2020. GODINU

**PRIHODI I PRIMICI PRORAČUNA**

Ukupni prihodi i primici proračuna za navedeno razdoblje ostvareni su u iznosu 11.324.491 kn ili 101,63% u odnosu na isto razdoblje prethodne godine.

Najznačajniji ostvareni prihod je od poreza na dohodak u iznosu od 5.303.327 kn.

Ostvarene pomoći iz proračuna iznose 4.060.099 kn, a odnose se kapitalne pomoći od tijela EU za ulicu Kolodvorsku u Čaglinu u iznosu 682.377 kn, tekuće pomoći iz državnog proračuna za elementarnu nepogodu u iznosu 119.173 kn i tekuće pomoći za predškolski odgoj u iznosu 22.500 kn, zatim tekuće pomoći iz županijskih proračun za sufinanciranje dječjih vrtića u iznosu 1.800 kn i pomoći za socijalno ugrožene osobe-za ogrjev u iznosu 43.050 kn, kapitalne pomoći iz Ministarstva graditeljstva za kupnju traktora u iznos 130.830 kn, za opremanje dječjeg vrtića Čaglin u iznosu 7.090 kn, Ministarstvo regionalnog razvoja i fonda EU za ulicu Vladimira Nazora u Čaglinu u iznosu 486.066 kn, Ministarstvo regionalnog razvoja i fonda EU u iznosu 127.240 kn dom Sapna i 190.407 kn od Fonda za energetsku učinkovitost iznos 26.118 kn također za Dom u Sapni i 349.219 kn za zgradu Općine, te Ministarstvo regionalnog razvoja i fonda EU u iznosu 150.000 kn za izgradnju Ambulante u Čaglinu i iz Županijskog proračuna iznos od 300.000 kn također za izgradnju Ambulante u Čaglinu, kapitalne pomoći za šumsku cestu Ljeskovica - Dobra Voda u iznosu 1.157.453 kn i kapitalne pomoći za Sovsko Jezero iznosi 120.000 kn zatim pomoći od HZZ po posebnom programu u iznosu 48.026 kn za javne radove i kapitalne pomoći za strategiju poljoprivrede u iznosu 98.750 kn

Prihodi od imovine ostvareni su u iznosu 755.829 kn, a odnose se na prihode od kamata u iznosu 441 kn, naknade za koncesije od firme Vermilion u iznosu 39.475 kn, prihode od zakupa poljoprivrednog zemljišta u vlasništvu RH u iznosu 620.201 kn, prihode od zakupa i najma stana u iznosu 3.062 kn, ostale naknade prihod od HAKOM-a u iznosu od 80.799 kn, prihod od naknade za korištenje javnih površina u iznosu 612 kn, te prihoda od naknade za zadržavanje nezakonito izgrađenih zgrada u iznosu 11.239 kn.

Prihodi po posebnim propisima ostvareni su u iznosu 1.141.811 kn. Navedeni prihodi odnose se na prihode po posebnim propisima gradske i općinske pristojbe u iznosu 413 kn, vodni doprinos u iznosu 822 kn, šumski doprinos u iznosu 1.003.067 kn, ost. nesp. prihodi u iznosu 4.190 kn , te prihod od komunalne naknade u iznosu 126.670 kn i komunalnog doprinosa u iznosu od 6.649 kn.

Prihodi od prodaje nefinancijske imovine ostvareni u iznosu 42.150 kn odnose se na tekuće donacije od Komunalac Požega zbog elementarne nepogode odvoz otpada iz škole u iznosu 18.833 kn i prihode od prodaje stanova na koje postoji stanarsko pravo u iznosu 23.317 kn

**RASHODI I IZDACI PRORAČUNA**

Ostvareni rashodi i izdaci iznose 10.876.647 kn ili 97,48 % u odnosu na isto razdoblje prethodne godine.

Rashodi za zaposlene za plaće djelatnika općine i djelatnika za javne radove ukupno je utrošeno 432.477 kn.

Ukupno ostvareni materijalni rashodi iznose 2.404.006 kn. Rashode čine naknade troškova zaposlenima konto 321 u iznosu 2.340 kn, zatim rashodi za materijal i energiju konto 322 u iznosu 518.285 kn, a odnosi se na ured. materijal, literatura, el. energija , javna rasvjeta, gorivo, sitan inventar, auto gume, materijal i dijelovi za tek. i inv. održavanje (održavanje mjesnih domova i naselja općine Čaglin). Zatim rashodi za usluge konto 323 u iznosu 1.756.432 kn, usluge telefona, pošte, usluge tekućeg i inv. održavanja (nerazvrstane ceste, poljski putevi, zimska služba, komunalne usluge, intelektualne usluge, usluge promidžbe i informiranja, geod. katastarske usluge, zdravstvene usluge, ostale usluge. Ostali nespomenuti rashodi poslovanja konto 329 u iznosu 126.949 kn (naknade članovima predstavničkih tijela, premije osiguranja, reprezentacija, članarine, upravne i administrativne pristojbe) i ost. nesp. rashodi poslovanja.

Financijski rashodi konto 343 izvršeni su u iznosu 6.716 kn odnose se na usluge banke i platnog prometa.

Rashodi za subvencije konto 352 ostvareni su u iznosu 27.827 kn, a odnose se na subvenciju osjemenjivanja krava i krmača.

Pomoći unutar općeg proračuna konto 363 u iznosu od 9.528 kn odnosi se na sufinanciranje fotomonografije u iznosu od 5.000 kn i isporučene spremnike (kontejnere) u iznosu 4.528 kn, te Pomoći proračunskim korisnicima drugih proračuna konto 366 u iznosu od 168.976 kn a sastoji se od donacija Osnovnoj školi Čaglinu iznosu 15.000 kn, sufinanciranje vanjskih dječjih vrtića 9.000 kn, odgojiteljica u maloj školi u iznosu od 26.029 kn i radne bilježnice za učenike Osnovne škole Čaglin u iznosu 60.849 kn od i tekuće pomoći školi za Dječji vrtić u Čaglinu u iznosu 58.098 kn.

Rashodi za naknade građanima i kućanstvima konto 372 iznose 370.023 kn. Rashodi se odnose na isplate jednokratnih pomoći obiteljima i kućanstvima-socijalno ugrožene osobe u iznosu 54.973 kn, ogrjev za socijalno ugrožene 43.050 kn, sufinanciranje djela plaće projekt “Zaželi“ u iznosu 18.200 kn stipendije studentima u iznosu 93.000 kn, stipendije učenicima srednjoškolcima u iznosu 118.800 kn, naknade za novorođenčad u iznosu 42.000 kn.

Ostali rashodi u iznosu 903.682 kn od toga konto 381 Tekuće donacije u iznosu 593.969 kn iskazani su kao tekuće donacije vjerskim zajednicama u iznosu 45.000 kn , političkim strankama 13.300 kn, Crveni križ Požega u iznosu 32.400 kn, VZ Požeštine i 4 DVD-a u iznosu 220.000 kn, Hrvatska gorska služba spašavanja 11.000 kn, LAG Posavina u iznosu 30.000 kn, javna vatrogasna postrojba u iznosu 14.869 kn, financiranje udruga u športu u iznosu 134.000 kn, financiranje udruga u kulturi u iznosu 68.000 kn, igraonica Bubamara u iznosu 9.000 kn, podučavanje sviranja tamburice u iznosu od 3.900 kn i razna sponzorstva u iznosu od 12.500 kn. Zatim konto 383 naknada štete fizičkim osobama od elementarne nepogode u iznosu 119.173 kn i konto 386 Kapitalne pomoći Tekiji Požega u iznosu 190.540 kn sufinanciranje radova na odvodnji u Čaglinu.

Za nabavu nefinancijske imovine ostvareni su rashodi u iznosu od 6.553.412 kn, od toga građevinski objekti konto 421 u iznosu 6.152.424 kn ( izgradnja Ambulante u Čaglinu 1.499.718 kn, izgradnja vrtića 194.634 kn, rekonstrukcija ulice Vladimira Nazora u Čaglinu 1.924.113 kn i šumska cesta Ljeskovica -Dobra Voda u iznosu 2.533.959 kn)

Zatim nabava postrojenja i opreme konto 422 u iznosu 16.162 kn, a odnosi se na nabavu računala 10.912 kn i nabavi opreme za civilnu zaštitu 5.250 kn.

Nabava prijevoznih sredstava konto 423 u iznosu od 354.442 kn, a odnosi se na kombi vozilo u iznosu od 23.317 kn i traktor u iznosu od 331.125 kn

Nematerijalna imovina konto 426 odnosi se na ulaganje u računalne programe u iznosu 30.384 kn, a odnosi se na program windows 10 i mikrosoft office u iznosu 9.129 kn i programski paket evidencija obveznika za uređenje voda u iznosu od 21.255 kn

Općina Čaglin nema ugovornih odnosa koji mogu postati obveza ili imovina (dana kreditna pisma, hipoteke i slično), nije se zaduživala u promatranom razdoblju.

**Financijska imovina na dan 31.12.2020. iznosi 5.359.940 kn, a sastoji se od:**

Novac na žiro računu na dan 31.12.2020. 807.370 kn

Udjeli u trgovačkim društvima (Komunalac Požega i Tekija) 2.603.400 kn

Osnivački udio kom. poduzeća Komunalac Čaglin 20.000 kn

Zajam neprofitnoj organizaciji-kratkoročni NK Omladinac Čaglin 700.000 kn

Ostala nespomenuta potraživanja za sudski postupak Termocomerce 94.174 kn

***Potraživanja na dan 31.12. 2020. iznose 1.134.996,00 kn, a sastoje se od:***

Općinski porezi 59.691 kn

Potraživanje od zakupa i iznajmljivanje Imovine 2.220 kn

Potraživanje od zakupa polj. zemljišta u vlasništvu RH 816.721 kn

Potraživanja od korištenja javne. površine 1.080 kn

Potraživanje od naknade za nezakonito izgr. zgrade 15.693 kn

Potraživanje od kom. doprinosa 5.830 kn

Potraživanje od komunalne naknade 39.526 kn

Potraživanje šumskog doprinosa 443.371 kn

Potraživanja za sredstva za razvoj vodoopskrbe 35.145 kn

Ispravak vrijednosti potraživanja (od općinskih poreza, zakupa polj.

zemljišta i komunalne naknade) -359.740 kn

Potraživanja od prodanih stanova (Komunalac Požega) 75.459 kn

**Obveze na dan 31. 12. 2020. iznose 247.555,00 kn, a odnose se na**

Obveze za rashode poslovanja 26.217 kn

Obveze za nabavu nefinancijske imovine 20.213 kn

Obveze za financijsku imovinu 201.125 kn

Iznos od 26.217 kn odnosi se na 19.217 kn u nedospjelim obvezama, a odnosi se na tri računa i to Veterinarska stanica Požega za trihinelu 12. mj. 17.100 kn, Slavonija papir Požega za uredski materijal u iznosu 1.242 kn i račun za intelektualnu uslugu IN-KONZALTING d.o.o u iznosu od 875 kn, a 7.000 kn odnosi se na dano jamstvo kod javne nabave firma Agronom. Zatim Obveze za nabavu nefinancijske imovine odnose se na račun od Niskogradnje Jurčak d.o.o. za izgradnju ulice Vladimira Nazora u Čaglinu iznosu od 20.213 kn i imamo Obveze za financijsku imovinu u iznosu od 201.125 kn odnose se za kupnju traktora.

Na dan 31. 12. 2020. godine općina Čaglin ostvarila je višak prihoda i primitaka u iznosu od 648.969 kn, a višak prihoda i primitaka preneseni iz prethodne godine iznosi 906.145 kn, nakon čega ostaje višak prihoda i primitaka raspoloživ u slijedećem razdoblju 1.555.114 kn.

Stanje žiro računa 01. siječanj 2020. iznosilo je 855.327 kn, a stanje žiro računa na dan 31.12. 2020. iznosilo je 807.370 kn.